b'\n_START_ARTICLE_\nAs Vig\n_START_PARAGRAPH_\nAs Vig er en bugt i \xc3\xb8stkysten af halv\xc3\xb8en der udg\xc3\xb8r Bjerre Herred (syd\xc3\xb8st for Horsens), og ligger i den sydlige del af Kattegat. Mod nord gr\xc3\xa6nser den til Hundshage ved sydenden af Hjarn\xc3\xb8 Sund et par kilometer syd for Snaptun; Her ligger langs kysten Nederskov. Mod syd afgr\xc3\xa6nses vigen af As Hoved, med As Hoved Skov I bunden af vigen er der en flere kilometer lang sandstrand og et stort sommerhusomr\xc3\xa5de etableret p\xc3\xa5 sandbanker, som er aflejret langs kysten. Skjold \xc3\x85 har sit udl\xc3\xb8b centralt i bunden af vigen, og p\xc3\xa5 en bakke ved sydenden ligger As Kirke._NEWLINE_Horsens Kommunes Feriekolonier, opf\xc3\xb8rte i 1922 en feriekoloni, Horsn\xc3\xa6sbo, ved vigen. En skoleklasse fandt i juni 2012 en stor hajtand ved As Vig som menes at stamme fra den forhistoriske k\xc3\xa6mpehaj Megalodon._NEWLINE_Asvig var fra 1961-1974 navnet p\xc3\xa5 en minestryger i den danske fl\xc3\xa5de i VIG-klassen.'